Helen Grime

Helen Grime (født 1981 i York i England) er en britisk komponist.

Liv og utdanning
Helen Grime ble født i England, og vokste opp i Ellon i Aberdeenshire i Skottland. Besteforeldrene var begge musikklærere i Macduff i Aberdeenshire. Moren var musikklærer på St. Margaret's School i Edinburgh.

Da hun var ni år begynte Grime på musikkskole i Edinburgh, der hun lærte å spille obo, mens søsteren Frances fikk undervisning i fiolin. Som syttenåring ble Grime elev ved St Mary's Music School. Hun har vært oboist i National Youth Orchestra of Scotland, og begynte å komponere 12 år gammel. Hafliði Hallgrímsson var en av hennes lærere i komposisjon.

Grime fortsatte studiene på Royal College of Music (RCM), hvor hun studerte komposisjon med Julian Anderson og Edwin Roxburgh (RCM), Sally Beamish og Jennifer Martin. Hun mottok mastergraden i 2004.  

Grime selv var solist under urframføringen av en obokonsert som hun hadde skrevet på bestilling fra Meadows Chamber Orchestra, som har base i Edinburgh. Hun har vunnet «Making Music»-prisen under British Composer Awards. Virga fra 2007 var et bestillingsverk for London Symphony Orchestra som ble framført under den tradisjonsrike musikkfestivalen BBC Proms i august 2009. A Cold Spring (2009) har Birmingham Contemporary Music Group gitt i oppdrag og fremførte det på Aldeburghfestivalen med dirigent Oliver Knussen. BBC bestilte verket Everyone Sang til 75-årsfeiringen av BBC Scottish Symphony Orchestra i 2010. I 2011 ble Grime huskomponist for The Hallé Orchestra, med en treårig kontrakt. Samarbeidet med dette orkesteret førte til flere nye komposisjoner som ble gitt ut på CD. 

I 2016 ble hennes verk Two Eardley Pictures urframført under BBC Proms. Verket vant prisen for stort orkester i Scottish Awards for New Music. Grime var huskomponist ved Wigmore Hall fra 2016 til 2018. Høydepunkter i de to sesongene var urframføring av hennes pianokonsert for Huw Watkins og Birmingham Contemporary Music Group dirigert av Oliver Knussen, og sangsyklusen Bright Travellers for sopranen Ruby Hughes og Joseph Middleton.

I 2017 mottok hun bestilling på et verk som Simon Rattle skulle framføre i sin første sesong som sjefsdirigent av London Symphony Orchestra. Første del, Fanfares, ble urframført på konserten som innledet 2017/2018-sesongen. Hele verket, som fikk tittelen Woven Space, ble urframført i april 2018. 

Helen Grimes har skrevet en konsert for slagverk for slagverkeren Colin Currie, med urframføring den 16. januar 2019 på Royal Festival Hall i London.

Utvalgte komposisjoner

Opera

 2002: Doorstepping Susanna - Chamber Opera for soprano, counter-tenor, bass, bass clarinet, double bass and percussion

Orkester

 2016: Two Eardley Pictures
2015: Double Concerto for solist og orkester
2013: Lullay, lullow: I saw a sweete seemly sight for kor og orkester
 2013: Near Midnight
2012: Night Songs
2010: Everyone Sang
2007: Virga

Konserter

 2019: Percussion Concerto 
2016: Violin Concerto
2009: Clarinet Concerto
2003: Oboe Concerto

Ensemble musikk

 2003: Romance 
2005: Elegiac Inflections
2007: Into the faded air
2008: The Brook Sings Loud
2009: A Cold Spring
2009: To see the summer sky
2010: Seven Pierrot Miniatures
2010: Fantasie, Danse, Cérémonie
2011: Luna
2011: Oboe Quartet
2011: Shadowplay
 2011: Three Whistler Miniatures
2012: Snow and Snow
2013: Three Miniatures
 2013: Arachne for obo og orkester
 2014: Aviarz Sketches, after Joseph Cornell
 2014: String Quartet
 2015: Embrace

Piano

 2009: 10 Miniatures 
2006: Entwined Channels for to pianoer
2004: The Flash of Fireflies in Folds of Darkness
2004: Harp of the North

Sang
 2008: In the Mist for tenorsanger og piano
 2008: Nobody Comes for sangsolist og piano
 2005: Lachrymae for kor a cappella
 2002: A Last Look for sopran og piano
 2000: A Vision for soprano, clarinet, violin and cello

Referanser

Eksterne lenker 
 
 

Britiske komponister